b"\n_START_ARTICLE_\nTatiana Av\xc3\xa9rina\n_START_SECTION_\nBiografia\n_START_PARAGRAPH_\nVa n\xc3\xa9ixer el 25 de juny de 1950 a la ciutat de Nijni N\xc3\xb3vgorod, capital de la prov\xc3\xadncia de Nijni N\xc3\xb3vgorod, que en aquells moments formava part de la Uni\xc3\xb3 Sovi\xc3\xa8tica i que avui en dia forma part de la Federaci\xc3\xb3 Russa._NEWLINE_Va morir el 22 d'agost de 2001 a la ciutat de Moscou.\n_START_SECTION_\nCarrera esportiva\n_START_PARAGRAPH_\nEntrenada per l'antic medallista ol\xc3\xadmpic Boris Stenin, entre 1974 i 1975 trenc\xc3\xa0 el r\xc3\xa8cord del m\xc3\xb3n onze vegades: dos en els 500 metres, quatre en els 1.000 metres, dos els 1.500 metres i tres vegades en el samalog. Particip\xc3\xa0 en els Jocs Ol\xc3\xadmpics d'hivern de 1976 realitzats a la ciutat d'Innsbruck (\xc3\x80ustria), on es convert\xc3\xad en l'esportista, mascul\xc3\xad o femen\xc3\xad, m\xc3\xa9s guardonat de la competici\xc3\xb3 a l'aconseguir quatre medalles ol\xc3\xadmpiques: dos ors i dos bronzes. Aconsegu\xc3\xad les medalles d'or en la prova de 1.000 i 3.000 metres i les medalles de bronze en les de 500 i 1.500 metres._NEWLINE_En els Jocs Ol\xc3\xadmpics d'hivern de 1980 realitzats a Squaw Valley (Estats Units) particip\xc3\xa0 en la prova de 1.500 metres, finalitzant en la divuitena posici\xc3\xb3. Al llarg de la seva carrera aconsegu\xc3\xad quatre medalles en el Campionat del M\xc3\xb3n de patinatge de velocitat, aix\xc3\xad despr\xc3\xa9s de finalitzar en segona posici\xc3\xb3 els anys 1974, 1975 i 1976 aconsegu\xc3\xad imposar-se en l'edici\xc3\xb3 de 1978. Aconsegu\xc3\xad, aix\xc3\xad mateix, un campionat nacional de combinada i tres campionats nacionals d'esprint."